《寄雷丈朝宗》
宋代·赵蕃

忆我前年秋，驱羸赴行在。
凄凉醴陵门，公独枉轩盖。
客中遇还使。素书仅一通。
计之曾未达，公起使广东。
而我困流徒，日月无定止。
逮今得还山，莽莽舟在水。
长沙公寓乡，来往维其常。
傥复后此使，音问政渺茫。
如公所抱负，外斂中甚富。
遄归定非晚，入待帝左右。
车行过怀玉，寄声到林谷。
容我复驱羸，宵征戒童仆。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。